সাইফকে ছুরিকাঘাতের ঘটনায় ধৃত ব্যক্তির সাথে মিলল না আঙুলের ছাপ

ওয়েব ডেস্ক: কয়েকদিন আগেই খবরের শিরোনামে উঠে আসে মধ্যরাতে বলিউডের ছোটে নাবাব সাইফ আলি খানকে তাঁর বাড়িতেই করা হয় চুরিকাঘাত। আর তারপরেই সামনে আসে শরিফুল ইসলাম নামক ব্যক্তি এই ঘটনাটি ঘটিয়েছেন। তদন্তে জানা যায়, ধৃত ব্যক্তি বাংলাদেশের নাগরিক। তদন্তে এমনই তথ্য উঠে আসে মুম্বই পুলিশের হাতে।

তবে এবার এই ঘটনার তদন্তে উঠে আসছে চাঞ্চল্যকর তথ্য। জানা যাচ্ছে, ধৃত শরিফুল ইসলামের আঙুলের ছাপের সঙ্গে মিল নেই সইফ আলি খানের বাড়ি থেকে উদ্ধার হওয়া ১৯টি ফিঙ্গারপ্রিন্টের মধ্যে কোনটির। আর এবার প্রশ্ন উঠছে যদি সেদিন শরিফুল ইসলাম ঘটনাস্থলে উপস্থিত থাকতই তাহলে কেন পাওয়া গেলনা তার আঙুলের ছাপ? আদৌ শরিফুল ঘটনাস্থে সেদিন উপস্থিত ছিলেন?

আরও পড়ুন: ফের বাঘের আতঙ্ক পুরুলিয়ায়, বনদফতর বলল ‘খবর নেই’

উল্লেখ্য, শরিফুলের বাবা বাংলাদেশ থেকে দাবি করেছেন সিসিটিভি ফুটেজে যেই ব্যক্তিকে দেখা গেছে সেই ব্যক্তির সঙ্গে তার ছেলের মুখের কোন মিল নেই। ইতিমধ্যেই, শরিফুলের বাবা দ্বারস্থ হয়েছেন বাংলাদেশ সরকারের।

ধৃত শরিফুল ইসলামের ১০টি আঙুলের ছাপ পাঠানো হয় ফরেন্সিক পরীক্ষার জন্য। আর জানা যাচ্ছে, কোন আঙুলের ছাপের সঙ্গে মিলই নেই শরিফুল ইসলামের আঙুলের ছাপের। এই রিপোর্ট দেওয়া হয়েছে মহারাষ্ট্র সিআইডি-র ফিঙ্গারপ্রিন্ট বিশেষজ্ঞদের তরফ থেকে।

ইতিমধ্যেই, কোথা থেকে শরিফুল সিম কিনেছিলেন, কার সাহায্যেই বা কিনেছিলেন, এই সব উত্তরের খোঁজে এবার মুম্বই পুলিশ এসে পৌঁছলেন কলকাতায়। জানা যাচ্ছে, মুম্বই পুলিশ আগামী কয়েকটা দিন কলকাতা এবং তার পার্শ্ববর্তী এলাকায় তদন্ত চালাবে।

দেখুন অন্য খবর